CELEX: 62006CO0150
Language: el
Date: 2007-03-13 00:00:00
Title: Διάταξη του Δικαστηρίου (όγδοο τμήμα) της 13ης Μαρτίου  2007. # Arizona Chemical BV, Eastman Belgium BVBA και Cray Valley Iberica SA κατά Επιτροπής των Ευρωπαϊκών Κοινοτήτων. # Αναίρεση - Οδηγία 67/548/ΕΟΚ - Άρνηση αποχαρακτηρισμού του κολοφωνίου ως επικίνδυνης ουσίας - Προσφυγή ακυρώσεως - Πράξη μη δυνάμενη να προσβληθεί - Προσβολή του δικαιώματος αποτελεσματικής δικαστικής προστασίας - Αγωγή αποζημιώσεως - Αίτηση αναιρέσεως προδήλως αβάσιμη. # Υπόθεση C-150/06 P.

Διάταξη του Δικαστηρίου (όγδοο τμήμα) της 13ης Μαρτίου 2007 — Arizona Chemical κ.λπ. κατά Επιτροπής
      (Υπόθεση C‑150/06 P)
      «Αναίρεση — Οδηγία 67/548/ΕΟΚ — Άρνηση αποχαρακτηρισμού του κολοφωνίου ως επικίνδυνης ουσίας — Προσφυγή ακυρώσεως — Πράξη μη δυνάμενη να προσβληθεί — Προσβολή του δικαιώματος αποτελεσματικής δικαστικής προστασίας — Αγωγή αποζημιώσεως — Αίτηση αναιρέσεως προδήλως αβάσιμη»
      1.                     Προσφυγή ακυρώσεως — Προσφυγή κατ’ αποφάσεως με την οποία όργανο αρνείται να ανακαλέσει ή να τροποποιήσει προγενέστερη πράξη
            του (Άρθρο 230 ΕΚ) (βλ. σκέψεις 22-24)
      2.                     Προσφυγή ακυρώσεως — Φυσικά ή νομικά πρόσωπα — Πράξεις που τα αφορούν άμεσα και ατομικά (Άρθρο 230, εδ. 4, ΕΚ) (βλ. σκέψεις
            40-41)
      3.                     Διαδικασία — Εισαγωγικό δικόγραφο — Τυπικά στοιχεία του δικογράφου (Οργανισμός του Δικαστηρίου, άρθρο 44 § 1, στοιχείο γ΄)
            (βλ. σκέψεις 45-46)
      4.                     Αναίρεση — Λόγοι — Λόγος που προβλήθηκε κατά αιτιολογίας της αποφάσεως που δεν είναι αναγκαία προς στήριξη του διατακτικού
            της — Αλυσιτελής λόγος (βλ. σκέψη 47)
      Αντικείμενο
      
         
               Αναίρεση κατά της διατάξεως του Πρωτοδικείου (τρίτο τμήμα) της 14ης Δεκεμβρίου 2005 στην υπόθεση T-369/03, Arizona Chemical
                  κ.λπ. κατά Επιτροπής, με την οποία το Πρωτοδικείο απέρριψε ως απαράδεκτη προσφυγή με αίτημα την ακύρωση της αποφάσεως D(2003)430245
                  της Επιτροπής, της 20ής Αυγούστου 2003, περί απορρίψεως του αιτήματος της προσφεύγουσας να απαλειφθεί το κολοφώνιο από τον
                  κατάλογο των επικίνδυνων ουσιών του παραρτήματος Ι της οδηγίας 67/548/ΕΟΚ του Συμβουλίου, της 27ης Ιουνίου 1967, περί προσεγγίσεως
                  των νομοθετικών, κανονιστικών και διοικητικών διατάξεων που αφορούν στην ταξινόμηση, συσκευασία και επισήμανση των επικινδύνων
                  ουσιών (ΕΕ ειδ. έκδ. 13/001, σ. 34).
               
            Διατακτικό
      Το Δικαστήριο διατάσσει:
      1)      Απορρίπτει την αίτηση αναιρέσεως.
      2)      Καταδικάζει τις Arizona Chemical BV, Eastman Belgium BVBA και Cray Valley Iberica SA στα δικαστικά έξοδα.